Pengene skal bruges til at styrke væksten og giver en lang række muligheder for virksomheden. I 2006 skiftede virksomheden strategi. Siden da er det gået stærk, og der er lavet aftaler med HP og Acer, om levering af kølere til computere. Asetek's stifter og direktør André Sloth Eriksen er i forbindelse med den intensiverede vækst flyttet til Silicon Valley: - Vort største problem lige nu er at sortere i vores muligheder. Der er rigtig mange potentielle kunder, der vil tale med os. Nogle af dem har endnu svært ved at vurdere hvor store mulighederne er. Vi skal med andre ord huske os selv på, at pengene, vi modtager fra vore investorer kun kan bruges een gang. Situationen skaber en konstellation af ydmyghed og opfindsomhed, som kan være ganske befordrende for kreativiteten i udviklingsafdelingen, siger direktør Andre Sloth.

Opsummering:
Brønderslev virksomheden der er verdens førende indenfor vandkøling til computere får et millionbeløb fra virksomhedens investorkreds.